钦定古今图书集成/理学汇编/文学典/第111卷 > 黄一正〈明昌〉
## 钦定古今图书集成/理学汇编/文学典/第111卷 > 黄一正〈明昌〉

按《扬州府志》：“一正，字定父，江都人。于书无所不读，为
文雄卓典丽，屡试棘闱不遇，锐意为诗赋古文词，蜡
屐负䇲，遍游海内，过名山川辄有记。廷尉陈玉叔好
古多闻，称为畏友。司寇王世贞秉人伦鉴，见一正曰：
‘博学宏辞，吾目中仅见。一正留之弇山园读书。子明
昌，十岁侍父客，分韵赋《金山诗》，有‘孤岛擎飞鹫，狂澜
压伏牛’’”之句。长以例贡入太学，惊才绝艳。所著有《五
经埤传》《事物绀珠》等书。